  Туспуктэм: Удмуртиысь ветеринарияя валтӥсь управленилэн пресс-службаез Майя Бывальцева Удмуртиын тылобурдо грипп шараямын. Та дырлы Глазкарын 100-лэсь трос кулэм чайкаосты шедьтӥзы, Ижкарын – 20. Со сярысь элькунысь ветеринарияя управленилэн пресс-службаез ивортӥз. Ветеринаръёс Удмуртиысь вань шуръёсты но тыметъёсты висись яке бырем тылобурдоослы эскеро. Тылобурдо вордӥсь предприятиослэн ужан радлыказы воштӥськонъёс ӧвӧл. Ӧнерчиос тылобурдоез ялан чакаласа возё. Тылобуро вордӥсьёсты курег-азегъёссэс ворсаса возьыны куро, кыр тылобурдоосын кусыпъёссы медаз луэ. Тылобурдоос висён яке возьмамтэ шоры бырон учыръёс сярысь ӝегатскытэк ветеринаръёслы ивортоно. Ӟырдыт телефон линилэн номерез – 8 800-222-17-16  Тылобурдо грипп – туж алясь висён, со адямилы но паласькыны быгатэ. Висись яке кулэм тылобурдоез кутылыны яг яра. Черлам муртлэн температураез 38-40 градусозь будэ, мугор юзыр-кезьыр луыса кошке, куалекъя, ньылон, быгытъёс, йыр висё, кӧтвиян, ӧскон кутске, кызон потэ. Тылобурдо грипплэсь адями кулыны быгатэ.  10-т куартолэзе Удмуртиын тылобурдо гриппъя брифинг ортчиз.  Тегъёс: Ижкар Глазкар тылобурдогрипп Удмуртия висён  